
KĖDAINIŲ RAJONO SAVIVALDYBĖS TARYBA

SPRENDIMAS

DĖL LĖŠŲ SKYRIMO 2013 M. DARBO RINKOS POLITIKAI  ĮGYVENDINTI IR KĖDAINIŲ RAJONO SAVIVALDYBĖS TARYBOS 2012 M. GRUODŽIO 7 D. SPRENDIMO NR. TS-345 „DĖL KĖDAINIŲ RAJONO SAVIVALDYBĖS VIEŠŲJŲ DARBŲ 2013 M. PROGRAMOS TVIRTINIMO“ PAKEITIMO
2013 m. vasario 22 d. Nr. TS-32 

Kėdainiai

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 7 straipsnio 18 punktu, 18 straipsnio 1 dalimi, Lietuvos Respublikos užimtumo rėmimo įstatymo (Žin., 2006, Nr. 73-2762; 2009, Nr. 86-3638; 2010, Nr. 71-3552) 28 straipsnio 11 dalies 1 ir 2 punktu, Kėdainių rajono savivaldybės taryba n u s p r e n d ž i a:

1. Skirti 458,4 tūkst. Lt numatytų valstybės biudžeto lėšų 2013 m. darbo rinkos politikai įgyvendinti, iš jų: 

1.1. 416,8 tūkst. Lt – darbo užmokesčiui ir įmokoms socialiniam draudimui;

1.2. 20,8 tūkst.Lt darbo užmokesčiui ir įmokoms socialiniam draudimui – 5 procentai savivaldybės darbdaviui kompensuojamos lėšų sumos viešųjų darbų administravimo išlaidoms;

1.3. 20,8 tūkst. Lt – 5 procentai kitoms su viešaisiais darbais susijusioms išlaidoms kompensuoti.

2. Pakeisti Kėdainių rajono savivaldybės tarybos 2012 m. gruodžio 7 d. sprendimu Nr. TS-345 „Dėl Kėdainių rajono savivaldybės viešųjų darbų 2013 m. programos patvirtinimo“ patvirtintos 2013 m. Kėdainių rajono savivaldybės viešųjų darbų programos 8 punktą ir išdėstyti jį taip:

„8. Ši programa įgyvendinama nuo 2013 m. sausio 1 d. iki 2013 m. gruodžio mėn. pabaigos. 2013 m. į viešuosius darbus planuojama nusiųsti 380 asmenų. Šioje programoje pirmenybė bus teikiama bedarbiams, gaunantiems nedarbo draudimo išmokas, ilgalaikiams bedarbiams, kaimo gyventojams, bedarbiams, auginantiems bendrojo lavinimo ar kitokias švietimo sistemos mokyklas lankančius vaikus. Viešieji darbai organizuojami tik laikino pobūdžio darbams atlikti. Numatoma vidutinė viešųjų darbų trukmė – 2 mėn.“

Savivaldybės meras

